Kali Rocha

She aghteyr Americaanagh ee Kali Michele Rocha (ruggit er 5 Nollick 1971)."Kali Rocha". Internet Broadway Database. Feddynit er 25 Averil 2016. T'ee mie er enney cloie Karen Rooney, moir kiare paitçhey Rooney as lhiass-ard-ynseyder scoill 'sy straih hellveeish aittys Liv and Maddie liorish y Disney Channel.Quinn, Marie (8 Mean Fouyir 2014). "We talk to Kali Rocha (the mom on) Liv and Maddie on the Disney Channel Set Visit". RedCarpetReportTV.com. Feddynit er 10 Toshiaght Arree 2017. T'ee er co-screeu kiare episode jeh'n chlaare.Half Crazy Mama (26 Mayrnt 2015). "New Liv and Maddie Episode co-written by Kali Rocha!". HalfCrazyMama.com. Feddynit er 10 Toshiaght Arree 2017.

Seihll aeg
Va Rocha ruggit ayns Memphis, Tennessee as troggit ayns Ellan Rhode,"Kali Rocha". Hollywood.com. Feddynit er 12 Toshiaght Arree 2017. ass dirree ee magh ass Carnegie Mellon School of Drama ayns 1993.Staff (1 Mean Fouyir 2015). "Alumni on the Small Screen". Carnegie Mellon University. R12, 2017.

Coorse bea
Hoshee coorse bea Rocha er yn ardan ayns aavioghey yn chloie In the Summer House liorish Jane Bowles ayns Luanistyn 1993 ec y Vivian Beaumont Theater."In the Summer House". Playbill. Feddynit er 19 Mean Fouyir 2016. Voish shen, t'ee er ny chloie ayns ram gientynyn Broadway ass magh ass Broadway, goaill stiagh Noises Off as yn aittys The Altruists liorish Nicky Silver raad chroo ee paart Cybil.Shapiro, Marjorie (5 Mayrnt 2000). "Marge Says: The Altruists". Talkin' Broadway. Feddynit er 26 Nollick 2015.

Haghyr e chied çheet magh er y scaailan ayns aachummey fillymagh The Crucible liorish Arthur Miller myr Mercy Lewish ayns 1996. Hass ee magh tra ren ee cloie tendeilagh etlagh Atlantic American ren arganey lesh karacteyr Ben Stiller ec y phurt aer 'syn aittys Meet the Parents ayns 2000, as y paart shen er ny aavioghey 'sy fillym eiyrtyssagh Meet the Fockers."Greg Has to Wait – Meet the Parents Movie Clip". YouTube. Feddynit er 10 Toshiaght Arree 2017. Va paart aafilleydagh eck chammah er Buffy the Vampire Slayer myr carrey jouyl drogh-chooilleenagh Anya, Halfrek, as carrey graih William the Bloody, Cecily. Ren Rocha cloie ben heshee Stonewall Jackson, Anna, ayns Gods and Generals liorish Ron Maxwell, drama ard-skeealagh bentyn rish y chied daa vlein jeh Caggey Theayagh America. Ta filmyn elley goaill stiagh The Object of My Affection, Autumn in New York, White Oleander, When Billie Beat Bobby, as Ready? OK!.

T'ee er ny ghoaill ayrn 'syn episode "Strangers with Candice" jeh'n sitcom Will and Grace myr ben yeeragh ta flideragh marish Will. 'Syn arragh jeh'n vlein 2006, hoshee Rocha cloie 'sy sitcom giare-heiltagh Teachers liorish NBC. Ren ee cloie dy cuirreydagh ayns episode jeh'n straih Law & Order: Special Victims Unit myr Cindy Marino, naighteyr çhellveeish baggyrtagh. Chammah's shen, ren ee cloie ayns episode jeh'n straih Bones myr moir dreih. Chloie Rocha karacteyr laue-lhee baghee jeh'n chiarroo vlein, Dr. Sydney Heron, ec Seattle Grace Hospital 'sy straih hellveeish ABC, Grey's Anatomy.

Ayns 2009, chloie Rocha marish e shenn aghteyr co-pharteeagh voish Buffy the Vampire Slayer, Emma Caulfield, 'sy fillym TiMER.Genzlinger, Neil (14 Boaldyn 2010). "TiMER: A Sci-Fi Love Story". The New York Times. Feddynit er 14 Averil 2011. Chloie Rocha 'sy straih un-straihagh Sherri myr Summer, reiltagh Sherri as carrey eck fy yerrey.

Ayns 2016, va Rocha reiht myr Marcy Burns, karacteyr aafilleydagh er y sitcom Man with a Plan liorish CBS. Ayns 2018, hie ee er n'yrjaghey myr karacteyr cadjin son y trass straih.

Kianglaghyn magh

Imraaghyn

Ronney:Ruggyryn 'sy vlein 1971
Ronney:Feallee vio
Ronney:Feallee ass Memphis, Tennessee
Ronney:Aghteyryn ass Tennessee
Ronney:Aghteyryn fillym bwoirrin Americaanagh
Ronney:Aghteyryn ardan bwoirrin Americaanagh
Ronney:Aghteyryn çhellveeish bwoirrin Americaanagh